cyanic-selkie/wikianc huggingface dataset:
Koper(II)oksied
Vervaardiging
Koper(II) oksied word dikwels vervaardig wanneer hidrometallurgiese tegnieke gebruik word om koper uit te loog. In hierdie proses word suurstof uit die lug as oxidasiemiddel gebruik en 'n ammoniakale ammoniumkarbonaatoplossing om die element oplosbaar te maak. Die oorhoofse proses is: Ander meatale soos kalsium, magnesium, yster, mangaan, aluminium, lood en chroom gaan nie of net min in oplossing in hierde proses en die oplossing kan nog verder gesuiwer word. Ammoniak en koolstofdioksied kan deur stoominjeksie verwyder word en dit lewer 'n neerslag van koper(II)oksied.
Aap (astrologie)
Beskrywing
In Chinese simbologie word Ape beskou as entoesiasties, sosiaal en innoverend, maar ook jaloers, agterdogtig en selfsugtig.
Pous Zefirinus
Pontifikaat
Pous Zefirinus lei die Kerk in die 3de eeu, 'n periode gekenmerk deur dogmatiese probleme oor die Drie-eenheid, gnostieke leerstellings, montanisme en modalisme. Sy beeld word veral bepaal deur die geskrifte van die latere teenpous Hippolitus. Hy noem Zefirinus “swak en korrup”. Hy verwyt Zefirinus laksheid jeens die sabellianisme en die monargianisme. Desondanks word die verspreider van die opvattings Noëtius van Smirna deur Zefirinus met die instemming van sy raadsman die latere Pous Callixtus geëkskommunikeer. Hippolitus en Pous Zefirinus het veral verskil oor boetedoening. Zefirinus en Callixtus was van mening dat boetedoening en vergiffenis herhaal kan word na terugval in die sonde, terwyl Hippolitus dit veroordeel het. Dit het in 217 tot 'n skisma gelei.
Kreatiwiteit
Psigometriese benadering
Sulke toetse, soms genoem toetse vir divergente denke (DT), is beide ondersteun en gekritiseer.
Stalsprys
Die Stalspryse is ’n prys deur die Suid-Afrikaanse Akademie vir Wetenskap en Kuns vir ’n hoogstaande publikasie of ’n reeks van hoogstaande publikasies by voorkeur in Afrikaans, asook vir indiwiduele of gesamentlike produkte van hoogstaande gehalte waardeur buitengewone bydraes tot die wetenskapsbeoefening gemaak word. Sedert 1969 kan dit net een maal aan ’n persoon toegeken word. Die Stalspryse se ontstaan kan teruggevoer word tot Jaarvergaderings in die dertigerjare waar die behoefte uitgespreek is aan ’n prys, soortgelyk aan die Hertzogprys, vir hoogstaande wetenskaplike prosa in die geesteswetenskappe in Afrikaans. In 1942 het die Akademieraad besluit dat die Hertzogprys om die helfte verdeel word tussen bellettrie en sulke “wetenskaplike prosageskrifte”. So kry prof. J. du P. Scholtz in 1943 die Hertzogprys vir Wetenskaplike Prosa vir Die Afrikaner en sy taal, en dr. Coenraad Beyers in 1944 vir Die Kaapse Patriotte. (In 1942 is die Fakulteit Natuurwetenskap en Tegniek tot die Akademie toegevoeg en versoeke is deur dié Fakulteitsraad gerig dat ook natuurwetenskaplike werke vir die Hertzogprys in aanmerking moes kom.)
Honolulu
Sakrale geboue
Die Kawaiahao-kerk, wat eweneens in Honolulu se middestad geleë is, het vroeër as die nasionale kerk van die Koninkryk Hawaii en kapel van die koninklike gesin gedien. Derhalwe word na die kerk in die omgangstaal ook as die "Westminster-abdy" van Hawaii verwys. Die naam is afgelei van die Hawaise Ka wai a Hao (letterlik "Die water wat aan Hao behoort" - die term verwys na die kerk se ligging by 'n fontein en varswaterpoel wat deur 'n vroulike stamhoof met die naam Hao beheer is).
Stadsregering
Die oorspronklike bestuursraad van Honolulu is lankal vervang deur 'n burgemeester en 'n stadsraad wat Honolulu County as 'n sogenaamde gekonsolideerde stad-county bestuur. Munisipale verantwoordelikhede sluit onder meer watervoorsiening, sanitasie, instandhouding en onderhoud van strate, kiesersregistrasie, burgerlike verdediging, die uitreik van rybewyse en voertuiglisensies, brandweer- en mediese nooddienste in.
Wet op Hoër Howe, 2013
Die Wet op Hoër Howe, 2013 (Wet No. 10 van 2013), is 'n wet van die Parlement van Suid-Afrika wat die hofstelsel herstruktureer het. Dit het die verskillende hooggeregshowe in 'n enkele Hoë Hof van Suid-Afrika georganiseer, met 'n afdeling in elke provinsie, en met twee nuwe afdelings om Limpopo en Mpumalanga te bedien. Dit het die wette gerasionaliseer en gekonsolideer wat die hoër howe (die konstitusionele hof, die Hoogste Hof van Appèl en die Hoë Hof) se funksionering reël, en die administrasie en finansiële bestuur van die howe gewysig. Die wet is op 12 Augustus 2013 geteken en het op 23 Augustus 2013 in werking getree. Dit word geassosieer met die Sewentiende Wysigingswet op die Grondwet van 2012, wat ooreenstemmende wysigings aan die Grondwet aangebring het.
Geskiedenis
Die Wetsontwerp op Hoër Howe is in 2010 weer bekendgestel. Hierdie nuwe weergawe het die Hoofregter, eerder as die Minister van Justisie, verantwoordelik gemaak vir die administrasie van die howe, welke die vrese oor geregtelike onafhanklikheid besweer het. Die nuwe weergawe van die wetsontwerp is ondersteun deur die amptelike opposisie, die Demokratiese Alliansie. Die wetsontwerp het substansiële teenkanting van belanghebbende partye in Grahamstad ondervind omdat dit oorspronklik voorgestel is dat die hoofsetel van die Oos-Kaapse afdeling na Bhisho verskuif moet word; hierdie verandering is uiteindelik omgekeer en die hoofsetel sal in Grahamstad bly. Die wetsontwerp is op 22 November 2012 deur die Nasionale Vergadering, en op 14 Mei 2013 deur die Nasionale Raad van Provinsies, aanvaar. Dit is op 12 Augustus 2013 deur Pres. Jacob Zuma onderteken en het op 23 Augustus by wyse van presidensiële proklamasie in werking getree.
Bepalings
Die wet het die hooggeregshof herstruktureer in 'n enkele Hoë Hof wat verdeel word in verskillende afdelings, soos aangetoon word in die onderstaande tabel. Indien daar meer as een bestaande hof in 'n afdeling was, het een hof die hoofsetel geword- met jurisdiksie oor die hele provinsie- met die ander plaaslike setels wat jurisdiksie oor 'n beperkte gebied uitoefen. Die Gautengse afdeling in Pretoria sou in die interim dien as die afdeling vir Limpopo en Mpumalanga totdat die nuwe howe by Polokwane en Nelspruit geopen word. Die Limpopo-afdeling te Polokwane is op 25 Januarie 2016 geopen, en die Mpumalanga-afdeling te Nelspruit is op 13 Mei 2019 gevestig.
Cecil B. DeMille
Loopbaan
Sy laaste en bekendste fliek, die 1956-prent The Ten Commandments met Charlton Heston en Yul Brynner, is tans die prent wat die heel meeste geld ingebring het as inflasie in ag geneem word. Hy het die Oscar vir beste prent gewen en ook ’n ereprys vir sy lewenslange bydrae ontvang. Verder het hy die Palme d'Or (nadoods) vir Union Pacific ontvang, ’n Amerikaanse Regisseursgildeprys vir sy lewenslange bydrae en die Irving G. Thalberg-herdenkingsprys. Hy was ook die eerste ontvanger van die Golden Globes se Cecil B. DeMille-prys, wat later na hom genoem is.
Voedselbewaring
Kommersiële voedsellogistiek
Vars vrugte en groente word soms in plastiekhouers verpak vir varsproduktemarkte, of in groot plastiekbalies geplaas vir sous- en sopverwerkers. Vrugte en groente word gewoonlik so gou as moontlik in 'n yskas geplaas, maar het nogtans 'n raklewe van twee weke of minder.
Ekonomiese streek Wolga
Die ekonomiese streek Wolga (Russies: Пово́лжский экономи́ческий райо́н, Powolzjski ekonomitsjeski rajon) is een van 12 ekonomiese streke van Rusland. Masjienbou is die belangrikste ekonomiese sektor. Dit bestaan uit die motor- en lugvaartnywerheid, die vervaardiging van gereedskap, landbouwerktuie ens. Ander belangrike sektore is die petrochemiese en chemiese nywerheid, wat spesialiseer in die vervaardiging van bande, rubberdele, vesels en ander produkte. Dit hou nou verband met die olie- en gasnywerheid.
Westelike bottelneus
Voorkoms
Soos ander spesies in die genus Mormyrus is die Westelike bottelneus se snoet verleng, wat tot die naam "bottelneus" gelei het. Die snoet neem tot ongeveer 'n derde van die kop se lengte in beslag en is afgespits met 'n klein bek. Die bek is gevul met tweepuntige tande: 7 tot 8 in die bokaak en 8 tot 10 in die onderkaak. Die kieusplete word op die vis se sye aangetref. Sy kop en voorlyf is egalig na onder geboë.
Die vis se bokant is grys tot olyfbruin, terwyl die onderkant ligter is; dofwit of liggrys, dikwels met 'n gelerige skynsel. 'n Volwasse Westelike bottelneus kan 'n totale lengte van 500 mm bereik en het 'n gemiddelde massa van 2 kg.
Primêre Tarotkaarte
1. Gek: Vertroue en spel.
Tieroog
Snit, behandeling en nabootsing
Heuningkleurige klippe word gebruik om die meer gewaardeerde katoog chrysoberyl na te boots, maar die algehele effek is onoortuigend. Kunsmatige optiese veselglas is 'n algemene nabootsing van tieroog, en word in 'n wye verskeidenheid kleure geproduseer. Tieroog kom hoofsaaklik uit Suid-Afrika en Oos-Asië.
Primêre Tarotkaarte
Die towenaar word gewoonlik voorgestel deur 'n man wat in beheer is van al die elemente van die natuur naamlik vuur, aarde, lug en water.
Tieroog
Serpentynse tieroog van Arizona
Die handelsnaam van pietersiet word gebruik vir 'n gekraakte of gebreekte kalsedoon wat amfiboolvesels bevat en as tieroog van Namibië en China bemark.
Primêre Tarotkaarte
Die opperpriester is 'n man wat omring is deur geestelike simbole en het soms ook 'n boek in sy hande waarin die waardes wat hy beskerm neergeskryf is.
9. Sterkte: Volharding en oorwinning
12. Geregtigheid: Gebalanseerde visie en regverdigheid
Die dood word of deur 'n grafsteen, doodskis of deur 'n geraamte met sy sekel voorgestel.
15. Matigheid: Integrasie van geestelike waarhede
16. Duiwel: Slagoffer van omstandighede
Hugo von Hofmannsthal
Loopbaan
Nietemin was die jare na die oorlog baie produktief vir Hofmannsthal; hy het, byna sonder onderbreking, voortgegaan met sy vroeëre literêre projekte. Hy het verskeie nuwe libretti’s vir Richard Strauss se operas geskryf. In 1920 het Hofmannsthal saam met Max Reinhardt die Salzburg-fees gestig. Sy latere toneelstukke het 'n groeiende belangstelling in godsdiens getoon, en bevat veral Rooms-Katolieke temas. Onder sy skrywes is 'n draaiboek vir 'n rolprentweergawe van Der Rosenkavalier (1925), soos geregisseer deur Robert Wiene.
Invloed
- Stefan Zweig
Geselekteerde werke
Jedermann (1911)
Der Turm (1925)
LibrettiElektra (1909)
Reitergeschichte (1899)
Die Briefe des Zurückgekehrten (1907-1908)
Roman (fragment)Andreas oder Die Vereinigten (1907-1927)
Krieg und Kultur (1915)
Buch der Freunde, Aphorismen (1922)
Spaziergang (1893)
Lughawe
Inleiding
Lugverkeerbeveiliging het ten doel om vliegtuie tydens opstygings en landings te begelei om die moontlikheid van ongelukke sover moontlik uit te skakel. Daar word onderskei tussen die geriewe aan boord van die vliegtuie en die maatreëls wat op die grond getref word. Die instrumentasie op sowel die grond as in die vliegtuig is tot hoogs verfynde apparaat ontwikkel. Veral die ingebruikneming van radio in die dertigerjare en van radar gedurende die Tweede Wêreldoorlog het groot veranderinge in lugverkeerstelsels tot gevolg gehad. Nog 'n rede vir die snelle ontwikkeling was die enorme uitbreiding van die lugvaart in die vyftiger- en sestigerjare van die vorige eeu.
Lugverkeerbeheer
Slegs die span wat die lugverkeer in die styg- en daalgebied beheer, is in die beheertoring op die lughawe gesetel. Die vliegplan en aanvullende gegewens word elektronies aan die beheerspanne verskaf. Hierdie vluggegewens word deur 'n rekenaar verwerk en op datum gehou, sodat die jongste gegewens voortdurend beskikbaar is. Groter veiligheid word deur die gelyktydige gebruik van 2 rekenaars langs mekaar verseker. Die jongste ontwikkelings het op outomatiese lugverkeerbeheer betrekking, en die vlugbeheerspan het hier slegs 'n toesighoudende taak. 'n Halfoutomatiese stelsel (SARP=Signal Automatic Radar Processing) is op Schiphol-lughawe in Nederland in gebruik, en sal later uitgebrei word.
Cassidy Lehrman
Cassidy Lehrman (gebore 26 Januarie 1992) is 'n Amerikaanse aktrise. Sy is bekend vir haar rolle in die rolprent A Single Woman (2008) en in die televisiereekse Gilmore Girls (2000) en Entourage (2004).
Haan (astrologie)
Beskrywing
Dieselfde 12 diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Haan is van 17:00 tot 19:00 – die tyd wanneer hoenders na hul hokke terugkeer.
Jare en die Vyf Elemente
Mense wat binne dié datums gebore is, is in die Jaar van die Haan gebore, met ook die volgende elementêre teken:
Laerskool Langlaagte
In Mei 1993 het Beeld berig oor die moontlike verskuiwing van die kinderhuis nadat drie van die vier skole wat die kinders bygewoon het, gesluit het: die Laerskool Langlaagte, Hoërskool Die Goudveld en Hoërskool D.F. Malan in Crosby.
Niekie van den Berg
Van den Berg het in 1989 oorgeskakel na TV-werk. Hy was die regisseur van die aktualiteitsprogram Verslag en 'n aanbieder van die TV-program Uit en tuis saam met Joleen du Plessis.
Niekie het in sy loopbaan drie Artesse, asook die Akademieprys vir radiohoorbeelde verower.
Oud-Permiese alfabet
Geskiedenis
Die alfabet is in 1372 ontwerp deur ’n Russiese sendeling, Stepan Chrap, ook bekend as sint Stefanus van Perm. Die naam "Aboer" of "Anboer" is afgelei van die eerste twee letters van die alfabet, An en Boer. Die alfabet is ’n aanpassing van die Cyrilliese en Griekse alfabet en stamtekens van die Komi-volk wat baie soos runes gelyk het omdat hulle uitgekerf eerder as geskryf is.
Lommel
Plekke
Balendijk, Barrier, Blauwe Kei, Gelderhorsten, Heeserbergen, Heide-Heuvel, Kattenbos, Kerkhoven, Kolonie, Lommel Centrum, Lommel-Werkplaatsen, Lutlommel en Stevensvennen.
Encephalartos
Encephalartos, die broodbome, is 'n genus van diësiese (d.w.s. aparte manlike en vroulike individue) naaksadiges in die broodpalmfamilie Zamiaceae. Die genus is endemies aan tropiese, subtropiese en suidelike Afrika, maar is afwesig in Madagaskar. Benewens die monotipiese genus Stangeria wat voor filogenetiese ontledings by Stangeriaceae gereken is, is dit die enigste ander genus van sikadeë wat inheems aan Suid-Afrika is. Die genus bestaan uit altesaam 68 spesies waarvan 37 inheems aan Suid-Afrika is. Sowat 22 van die Suider-Afrikaanse spesies kan boomgrootte bereik, waarvan die grootste spesies 10 tot 13 meter hoog kan word. Die genusnaam is afgelei van die Griekse woorde en (binne), kephalē (kop), en artos (brood), wat verwys na die gebruik van die boonste stammurg (medulla) vir voedsel. Alle dele van die plante is potensieël giftig of selfs dodelik, maar die toksiene kan deur sekere prosesse verwyder word.
Insekte
Die vroeë larweinstars van sommige aposematiese, dagvlieënde landmetermotte voed spesifiek op sikadeë, en genus Encephalartos is een van hul voedselplante. Dit sluit in Zerenopsis lepida (meeste Encephalartos-spesies, ander sikadeë, ens.), Callioratus millari (gekweekte E. villosus), C. abraxas (broodbome onder blaredak), Veniliodes pantheraria (E. villosus), V. inflammata (E. villosus), Veniliodes (E. ngoyanus, gekweekte E. villosus en Stangeria) en Ascotis reciprocaria (E. natalensis).
Botox
Botulinumtoksien is die mees dodelike akute gifstof bekend. 'n Dosis van slegs 0,2 ng/kg binneaars of binnespiers en 10-13 ng/kg wanneer ingeasem is dodelik vir mense. Dit word egter in verdunde vorm vir mediese en kosmetiese gebruike aangewend.
Erica palliiflora
Erica palliiflora is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Dit kom voor in die berge, vanaf die Sederberg tot die Kaapse Skiereiland en tot by George.
Sentech
Sentech is 'n seinverspreider vir die Suid-Afrikaanse uitsaaisektor. Die organisasie het in 1992 begin om die Suid-Afrikaanse Uitsaaikorporasie se seine te versprei. Volgens Sentech se mandaat moet hulle ook dienste aan M-Net, Radio 702, Radio Ciskei, Radio Transkei en aan Bophuthatswana se Uitsaaikorporasie lewer.
Bostaaibos
Die bostaaibos (Searsia chirindensis) is 'n boom wat voorkom aan die suid- en ooskus van Suid-Afrika. Buite Suid-Afrika kom die boom in Eswatini, Mosambiek en Zimbabwe voor. Hierdie boom word die hoogste van die genus en groei meestal in woude maar kan ook soms as 'n struik voorkom. Die vrugte (5 mm in deursnee) is eers gelerig-pienk en word later rooi wanneer dit ryp is. Die blare is donkergroen en elke blaar bestaan uit drie blaartjies en die jong blaartjies is rooi gespikkel.
Vlag van Nieu-Seeland
Vlag van die Verenigde Stamme
Die eerste vlag van Nieu-Seeland is op 9 Maart (of 20 Maart) 1834 aanvaar na ’n verkiesing deur die Verenigde Stamme van Nieu-Seeland, ’n vergadering van Māori-leiers wat deur die Britse inwoner James Busby in Waitangi belê is. Die Verenigde Stamme het later die onafhanklikheidsverklaring van Nieu-Seeland in Waitangi in 1835 afgekondig. Drie vlae is voorgestel, almal is ontwerp deur die sendeling Henry Williams, wat ’n belangrike rol by die vertaling van die verdrag van Waitangi in 1840 gespeel het. Die leiers het twee andere voorstelle wat die Union Jack ingesluit het, ten gunste van ’n gemodifiseerde Kruis van Sint Joris of die wit vaandel, wat deur Henry Williams se Sendinggenootskap-skepe gebruik is, afgekeur. Hierdie vlag het bekend geword as dié één van die Verenigde Stamme van Nieu-Seeland en is amptelik in die Staatskoerant van Nieu-Suid-Wallis in Augustus 1835 gepubliseer, met ’n algemene beskrywing sonder ’n omsoming of die aantal van die punte op die sterre. Die behoefte aan ’n vlag is as dringend beskou, nie net omdat Nieu-Seelandse skepe in Sydney in beslag gelê is weens die niegebruik van ’n nasionale vlag nie, maar ook as simbool van onafhanklikheid, wat deur die Māori-leiers verklaar is.
Vertoning tydens geveg
Een van die eerste bekende vertonings van die Nieu-Seelandse nasionale blou vaandel tydens ’n geveg was by Quinn's Post tydens die Slag van Gallipoli in 1915. Dit was egter nie amptelik vertoon nie. Die vlag is na Nieu-Seeland teruggebring deur Private John Taylor, Canterbury Bataljon. Die eerste keer dat die vlag van Nieu-Seeland tydens ’n seegeveg en die eerste amptelike keer ooit getoon is, was op die HMNZS Achilles tydens die Slag van die Rio de la Plata in 1939.
Cecil B. DeMille-prys
Die Cecil B. DeMille-prys is ’n ere-Golden Globe wat deur die Hollywood Foreign Press Association toegeken word vir "uitnemende bydraes tot die vermaakwêreld". Dit is die eerste keer op 21 Februarie 1952, op die 9de Golden Globe-toekenningsaand, toegeken en is later genoem na die eerste ontvanger, die regisseur Cecil B. DeMille. Dit word jaarliks toegeken (behalwe in 1976 en 2008).
Neotel
Met die koms van 'n mededinger word verwag dat pryse in terme van hoëspoed internet (gemiddeld 250 Kb/s tot 750 Kb/s CDMA2000), breëband deur WiMax, en later ook hoëspoed breëband (xDSL en optiese vesel) verlaag sal word. Suid-Afrika het vir baie jare slegs 'n enkele telekommunikasiediens, naamlik Telkom gehad, wat gedeeltelik deur die regering besit word. Mense sal vir die eerste keer 'n keuse hê om telekommunikasiedienste vanaf enige van die twee maatskappy te bekom.
Rhadamanthys
Rhadamanthys (Grieks: Ῥαδάμανθυς ), Kretiese heerser, en later 'n regter in die onderwêreld, is 'n figuur in die Griekse mitologie. Hy is ook op die Egeïese Eilande en in Boiotië vereer.
76ste Oscar-toekenningsaand
Die 76ste Oscar-toekenningsaand is op 29 Februarie 2004 deur die Academy of Motion Picture Arts and Sciences in Hollywood gehou om erkenning te gee aan die rolprente van 2003. Billy Crystal was vir die agtste keer die aanbieder.
Ná die omstrede vertoning tydens die Super Bowl XXXVIII toe Justin Timberlake ’n stuk van Janet Jackson se uitrusting afgetrek en haar bors ontbloot het, het die uitsaaikorporasie ABC besluit om ’n vertraging van vyf sekondes in die uitsending in te werk om ’n soortgelyke voorval te voorkom. Die president van AMPAS, Frank Pierson, het beswaar aangeteken – volgens hom was dit nie ’n regeringsensuur nie, maar "’n netwerkverteenwoordiger wat in effek raai wat ’n regering sal toelaat, en dit kan selfs erger wees". Hierop het die vervaardiger van die seremonie, Joe Roth, geantwoord dat net vloekwoorde uitgesny sou word en nie dele van politieke toesprake nie.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Sue van Waart
Vroë lewe en herkoms
Elizabeth Susanna (Sue) Vermeulen is op 31 Maart 1931 in Pietermaritzburg gebore as die oudste van twee kinders van Jan Walters Vermeulen van Viljoenskroon en Johanna Jacoba Naudé van Parys. Haar enigste suster is Debora Jacoba Retief Noordman.
Kontreiverhale
Mosselbaai: Seepoort van die tuinroete gaan haal die storie oor Mosselbaai ver terug in die verlede en vertel van Mosselbaai se mense deur die eeue, hul leefwyse en doen en late. Besondere karakters word aan die leser voorgestel, sommige van wie se bydraes dikwels ver oor ons landsgrense heen gestrek het.
Versamelbundels
Van haar verhale word in versamelbundels opgeneem, waaronder Uit die kontreie vandaan en Alles goed en wel, saamgestel deur Abraham H. de Vries en Spekskiet van Dineke Volschenk. Vele van haar boeke word ook in Engels vertaal.
Eerbewyse
In 1996 ontvang sy die Erepenning vir Afrikaanse Volkskultuur van die Afrikaanse Taal- en Kultuurvereniging (ATKV) en die Genootskap vir Afrikaanse Volkskunde
Karen Muir
Privaatlewe
Sy het vier kinders en een kleindogter. Gedurende 2009 is sy met borskanker gediagnoseer wat gedurende 2012 verder versprei het. Sy is op 1 April 2013 weens die borskanker dood.
Tiananmen-plein
Geskiedenis
In die vroeë 1950's is die Poort van China gesloop om plek te maak vir die vergroting van die plein. In November 1958 is met ’n groot uitbreiding van Tiananmen-plein begin wat ná slegs 11 maande, in Augustus 1959, afgehandel is. Dít was volgens Mao se visie om die plein die grootste en skouspelagtigste ter wêreld te maak, en om meer as 500 000 mense te kan akkommodeer. Vir die sloping is egter verskeie huise en ander strukture gesloop. Aan die suidekant van die plein is die Monument vir die Volkshelde opgerig. Terselfdertyd, as deel van die Tien Groot Geboue wat tussen 1958 en 1959 gebou is ter herdenking van die eerste 10 jaar van die Volksrepubliek China, is die Groot Volksaal en die Rewolusionêre Museum van China (nou die Nasionale Museum van China) aan die weste- en oostekant van die plein opgerig.
Toegang
Die plein is in die middel van Beijing se middestad geleë en word maklik per openbare vervoer bereik. Lyn 1 van die Beijing-moltrein het haltes by die stasies Tiananmen-Wes en Tiananmen-Oos, onderskeidelik noordwes en noordoos van die plein. Lyn 2 se Qianmen-stasie is direk suid van die plein.
Guptaryk
In die tydperk voor die Gupta periode het die inval van mense uit die noordweste politieke onstabiliteit meegebring maar ook die ontwikkeling van kultuur.
Willem Boshoff
Willem Boshoff (1951-) is ’n Afrikaanse kunstenaar wat internasionaal aandag trek. Hy is 'n konsepsuele kunstenaar wie se idiosinkratiese werk gewoonlik elemente van teks, taal en die prosessering van inligting bevat. Hy is ook die skepper van “konkrete gedigte” in Kyk-Afrikaans (1980).
Eerbewyse
Hy word gereeld bekroon vir sy werk. In 1971 wen hy die New Signatures-toekenning vir Beeldhouwerk en in 1974 dieselfde toekenning vir Grafiese Kuns en Tekeninge. In 1974 kry hy ook die Beste Studentonderwyser-toekenning. In 1995 ontvang hy ’n donasie van die Anglo American Voorsittersfonds om die koste te delg vir die uitstalling van sy werk “Blind Alphabet ABC” by die Johannesburg Biennale. Hy ontvang ook ’n navorsersbeurs van die Foundation for Creative Arts om hierdie selfde kunswerk te voltooi en hy word genomineer vir die Alumnus van die Jaar-toekenning van die Technikon Witwatersrand. In 1996 is hy die Suid-Afrikaanse verteenwoordiger by die Sao Paulo Biennale en in 1997 ontvang hy ’n FNB Vita-toekenning vir Kuns. Die Letter Stiftung van Köln in Duitsland ken in 1998 die “Lutwig Giess Preis fur Kleinplastik” aan hom toe. In 1999 kry hy die Gauteng Arts Culture and Heritage Award vir Visuele Kuns, in 2000 die Aardvark-prys as top kunstenaar by die Aardklop Kunstefees en in 2001 vereer die Suid-Afrikaanse Akademie vir Wetenskap en Kuns hom met ’n Erepenning vir Visuele Kuns. In 2001 verower hy ook die Helgaard Steyn-prys vir Beeldhou-kuns vir sy “Blind Alphabet ABC”. ’n Boek oor sy kuns, “Taxa-011 Willem Boshoff”, geredigeer deur Ivan Vladislavic, verskyn in die “Taxi”-reeks van kunsboeke, waardeur die belangrikste plaaslike kunstenaars se werk ook op hierdie wyse aan die publiek bekend gestel word.
Solanales
Egte Nastergalagtiges
Die onryp bessies bevat 'n giftige alkaloïed, bekend as solanien, maar die stof word afgebreek sodra die bessies ryp word, sodat die ryp bessies eetbaar is. Die tabakplant (Nicotiana tabacum) behoort ook tot die Solanaceae. Die plant kom oorspronklik uit Amerika, maar word hedendaags op groot skaal in al die tropiese wêrelddele gekweek. Die blare bevat die alkaloïed nikotien en dit is juis daarom dat hulle vir tabak gebruik word, hoewel die gevaar van nikotien vandag terdeë besef word. 'n Verskeidenheid van sierplante behoort ook tot die genus Nicotiana.
David Ross (predikant)
Na Suid-Afrika
duimnael|links|230px|Ds. Ross het 'n aandeel gehad aan die opstel van die kerklike wette en bepalings van die NG Kerk. Hier is die titelblad van die Wetten en Bepalingen soos gerevideer in die Sinode, gehou in Kaapstad op 15 Oktober en volgende dae van die jaar 1903.
Republiek van Zoutpansberg
Die Republiek van Zoutpansberg was 'n Boererepubliek wat vanaf 1849 tot 1860 bestaan het. Die republiek se hoofstad was Zoutpansbergdorp (later bekend as Schoemansdal). Dit is later by die Zuid-Afrikaansche Republiek ingelyf.
Etienne van Heerden
Etienne Roché van Heerden is 'n Suid-Afrikaanse skrywer. Hy is op 3 Desember 1954 in Johannesburg gebore as die seun van Gerrie, 'n Afrikaanse skaapboer, en Doreen, 'n Engelssprekende wiskundeonderwyseres. Hy het grootgeword op twee plase (waarvan een geleë is teen die berg gelyknamig aan sy roman Toorberg in die distrik Graaff-Reinet). Ná die dood van sy vader het die gesin na Stellenbosch verhuis waar Van Heerden aan die Paul Roos Gimnasium gematrikuleer het. Ná 'n jaar in die Suid-Afrikaanse Vloot het hy aan die Universiteit van Stellenbosch (waar hy ook lid is van D.J. Opperman se Letterkundige Laboratorium) studeer en hy die grade B.A. (Regte), LL.B. en honneurs (cum laude) in Afrikaans en Nederlands behaal het. Hy het ook 'n meestersgraad aan die Universiteit van die Witwatersrand en 'n Ph.D. aan die Rhodes-universiteit behaal.
Beeld
'n Vorige redakteur onthou
"Ons was baie trots op Pirries (wyle Johan Parreira, ’n oudpolisieman en toe misdaadverslaggewer) wat sy vuiste goed kon gebruik. In die hoofredaksie was daar optimisme. Ons sou 140 000 koerante per dag verkoop en die Afrikaanse mark huidjie en muidjie verower, sommer net so. Ons het weddenskappe gemaak oor waar ons ná die eerste dag se verkope (wat vanweë baie reklame en verwagtinge hoog sou wees) sou stabiliseer. Ek het gesê dit sou by 28 000 trek en het baie suur kyke gekry. Maar ek het die Rand beter geken as die Kapenaars wat aan die koerant gewerk het, want ek was toe al 11 jaar lank daar bedrywig. My credo was: Die koerant moet sesuur die oggend op ’n intekenaar se stoep wees. Maar ons sou eers ’n intekenarebasis moes bou. Dag een se verkoopsyfer was ’n nogal goeie 104 000, as ek reg onthou.
Zaza
Geskiedenis en onderdrukking
Met die aanvang van die jare 80 is Zazaki die eerste keer in Latynse letters geskryf in 'n aantal kultuurtydskrifte in Swede, Frankryk en Duitsland. Dit is gevolg deur tallose boeke en blaaie wat steeds in Turkye gepubliseer is, veral in Istanboel. Die belangstelling van Zaza-intellektuele in die skriftelike vorm van die taal het daartoe gelei dat die getal publikasies eksplosief gestyg het, sodat daar byna na 'n renaissance verwys kan word. Die herontdekking het nie bloot 'n herlewing van hierdie taal en kultuur bewerk nie, maar het die taal toenemend gewild gemaak by die jeug. Veral die aanwending daarvan in Kırmanciki-musiek het deurlopend toegeneem.
Invloed van assimilasie
Ondanks die feit dat die ouer geslag hulself nie as Koerde en hul taal nie as 'n Koerdiese dialek beskou nie, bestaan daar 'n aansienlike jeugsegment, onder die invloed van die nasionale Koerdiese vryheidsstryd, wat hulself as Koerde of selfs as Turke sien. Vóór die tydperk van nasionale herstel het religieuse affiliasie 'n deurslaggewende rol gespeel. By die alevitiese deel van die volk is dit tot op hede gebruiklik om "alevitisme" die hoogste prioriteit te gee wanneer dit om identiteit handel.
Vir 'n tradisievaste aleviet is alevitisme endogeen, daarom trou hulle by voorkeur onderling. Die saamhorigheidsgevoel van aleviete uit verskillende etniese groepe het met verloop van tyd 'n besondere kulturele indruk gemaak. Die interalevitiese huwelike is ook 'n oorblyfsel van die religieuse onderdrukking tydens die Ottomaanse Ryk. Hulle het die aleviete uitgekryt as „Kizilbas“ (rooihoofde) en hulle beskuldig van kettery.
Drammen
Drammen is 'n stad en munisipaliteit (Noors: kommune) in die Noorse provinsie (fylke) Buskerud. Drammen is 41 kilometer suidwes van Oslo by die uitmonding van die Drammenselva-rivier in die Drammensfjord geleë. Die munisipaliteit grens in die noordooste aan die kommune Lier, in die suidooste aan Selvik, in die suide aan Sande en in die weste aan Hof en Nedre Eiker. Met 'n bevolking van 60 522 is Drammen die sentrum van die sesde grootste stedelike gebied in Noorweë, geleë in die land se digbevolkte ooste, en 'n belangrike nywerheidstad, uitvoerhawe en spoorwegterminus. Die oorspronge van Drammen strek terug tot in die Middeleeue toe twee nedersettings in die gebied gevestig is, Bragernes en Strømsø. Gedurende die 15de eeu het hierdie streek danksy sy houtuitvoere reeds handelsbetrekkinge met Europese lande gehandhaaf, met Strømsø en Tangen as belangrike uitvoerhawens. In 1811 het die nedersettings saamgesmelt tot die nuwe munisipaliteit Drammen. Die houtbedryf met saagmeule het net soos die ligging langs die rivier en die toegang tot die Atlantiese Oseaan het bygedra tot Drammen se ekonomiese groei. 'n Tyd lank was Drammen die tuishawe van Noorweë se grootste vloot seilskepe wat hout na Engeland en vastelandse uitvoermarkte vervoer het.
Albrecht von Blumenthal
Eerste Wêreldoorlog
Hy het as vrywilliger tydens die uitbreek van die Eerste Wêreldoorlog aangesluit in die Kavallerie-afdeling, en het na enkele maande 'n offisier geword. Tydens die Tweede Slag van Champagne is hy deur die Franse gevange geneem en in Corté, Korsika gevange gehou. Na 'n mislukte ontsnappingspoging is hy gestraf met afsondering, waartydens hy tuberkulose opgedoen het. Na 'n tydperk aan boord 'n hospitaalskip, wat hom sy eerste en enigste blik op die Egeïese See gegee het, is hy via Davos in 1917 huistoe gestuur, in ruil vir gevangenes wat deur die Geallieerdes aangehou is. Hy is gevolglik herenig met sy Engelse vrou Wilhelmine, en het vlugtig kennis gemaak met Lenin.
Sosiale akademia
Albrecht von Blumenthal het aan die Stefan George-sirkel behoort, waaraan hy Alexander Schenk Graf von Stauffenberg en sy broers Claus Schenk Graf von Stauffenberg en Berthold Schenk Graf von Stauffenberg voorgestel het, aan wie hy naby was en aan wie hy een van sy werke opgedra het.
Sokotra
Bevolking
'n Moontlike bron van inkomste in die toekoms is ekotoerisme. Die eiland Sokotra het verskeie pragtige sandstrande.
Statistiek
Waarskynlikheid
Hierdie tipe afronding kan egter lei tot misverstande en gevaarlike gedrag omdat mense nie tussen waarskynlikhede kan onderskei nie, bv. 'n waarskynlikheid van 10−4 en 'n waarskynlikheid van 10−9 kan albei na nul afgerond word al is daar wesenlike verskille tussen hulle. As jy byvoorbeeld verwag om 'n pad 105 of 106 maal in jou lewe oor te steek, dan sal 'n verlaging in jou risiko tot 'n waarskynlikheid van 10−9 beteken dat jy waarskynlik nooit in jou lewe 'n ongeluk gaan hê nie, terwyl 'n waarskynlikheid van 10−4 beteken dat jy baie waarskynlik 'n ongeluk gaan hê ten spyte van die intuitiewe gevoel dat 0.01% 'n baie klein risiko is.
Waarskynlikheidsverdeling
Indien die grafiek van die toevalsveranderlikes se waardes en frekwensies waarop dit voorkom van die steekproef en dié van die totale populasie (of ander groter steekproef) nie dieselfde vorm het nie kan die statistikus dus die gevolgtrekking maak dat daar 'n faktor in sy steekproef bestaan (soos bv. Ligging van respondente in die voorbeeld in vorige paragraaf) wat sy data nie verteenwoordigend maak nie.
Regressie- en korrelasie-analise
Die twee begrippe het te doen met die assosiasie-analise van twee of meer-veranderlike data. 'n Assosiasie analise behels twee aspekte wat deur bogenoemde begrippe beskryf word.
Marxisme
Praktyk
Ook die Chinese Burgeroorlog van 1949, die Kubaanse rewolusie en verskeie rewolusies in Suid-Amerika is in die naam van marxisme gepleeg.
Die gevolge van marxisme
Marx het die idee gehad dat die rewolusie eerste in enkele van die mees hoogs-ontwikkelde industriële lande (Engeland, Frankryk, Duitsland of die Verenigde State) sou uitbreek. Oor die algemeen het hy geen hoë dunk van die rewolusionêre potensieel in Rusland gehad nie, al het hy in sy latere jare wel belangstelling aan die dag gelê vir rewolusionêre strominge in die tsareryk. Hy het egter verwag dat vir 'n eg voldrae sosialisme, 'n internasionale rewolusie nodig sou wees, wat ten minste die belangrikste kapitalistiese sentra sou omvat.
Michael Trevino
Michael Trevino (gebore 25 Januarie 1985) is 'n Amerikaanse akteur. Hy is bekend vir sy rolle in die rolprent The Factory (2012) en in die televisiereekse Cane (2007), The Vampire Diaries (2009), en The Originals (2013).
Propranolol
Definisie en mediese gebruike
Propranolol is 'n beta-blokkermedikasie. Dit word gebruik om hoë bloeddruk te behandel, en ook onreëlmatige hartklop, tirotoksikose, kapillêre heemangiomas, prestasie-angs, en noodsaaklike bewing. Dit word gebruik om migraine te voorkom, en om verdere hartprobleme in diegene met angina of vorige hartaanvalle te voorkom. Dit kan per mond geneem word of deur 'n aarinspuiting. Die orale formulering is beskikbaar in kort- en langwerkende weergawes. Propranolol verskyn in die bloed na 30 minute en het 'n maksimum (piek)-effek tussen 60 en 90 minute indien dit per mond ingeneem is.
Al-Aqsa-moskee
Geskiedenis
Nadat Jerusalem tydens die Eerste Kruisvaart verower is, is die Koninkryk van Jerusalem gestig en is die Al-Aqsa-moskee gebruik as die paleis van die konings van Jerusalem.
Senegal
Geskiedenis
Ná die ontbinding van die Mali-Federasie regeer president Léopold Sédar Senghor en eerste minister Mamadou Dia saam in 'n parlementêre stelsel. In Desember 1962 lei hulle politieke wedywering tot 'n staatsgreeppoging deur eerste minister Dia. Hoewel dit sonder bloedvergieting onderdruk is, word Dia gearresteer en tronk toe gestuur. Senegal neem 'n nuwe grondwet aan wat die president se mag konsolideer. In 1980 besluit president Senghor om uit die politiek te tree en handig die leisels in 1981 aan sy keuropvolger, Abdou Diouf, oor.
Al-Aqsa-moskee
Geskiedenis
Omstreeks 1119 het koning Boudewyn II van Jerusalem ook ’n deel van die ruimte in een vleuel aan ’n nuwe orde toegeken, naamlik die Tempeliers. Die gebou was die hoofkwartier van die Tempeliers totdat Saladin die stad in 1187 verower het. Die Tempeliers het hul hoofkwartier toe na die kusstad Akko verskuif, wat hulle die volgende 100 jaar beset het, en daarna na die eiland Siprus.
Herbie en Spence
Herbie en Spence is uit 'n musikale gesin van veertien kinders gebore. Hulle begin hulle sangloopbaan in 1969 toe hulle aan 'n talentkompetisie vir LM-radio in Pretoria deelneem. 'n Platekontrak met RPM-platemaatskappy het kort daarna gevolg. Hulle treffer, Die Wilgerboom het in 1972 'n roemryke loopbaan in die Afrikaanse musiek ingelei. In 1978 is hulle, na 'n landswye meningspeiling, as die gewildste sanggroep in SA aangewys.
Senegal
Christendom
Klein Rooms-Katolieke gemeenskappe word hoofsaaklik aangetref in kus-Serer, Diola en Balant-bevolkings, en in oosterse Senegal onder die Bassari en Coniagui. In Dakar word Katolieke en Protestantse gebruike ook gehoorsaam deur 'n gedeelte van die Libanese, Kaap Verdiese, Europese en Amerikaanse immigrante bevolkings, en onder sekere van die inwoners van elders in Afrika. Alhoewel Islam Senegal se meerderheid godsdiens is, was Senegal se eerste president, Léopold Sédar Senghor, 'n Katolieke Serer.
Sport
Die meeste sportsoorte is deur die Franse na Senegal gebring, terwyl dié land ook oor 'n inheemse gewilde sport beskik. Sokker en stoei is die twee gewildste sportsoorte van Senegal, gevolg deur basketbal. In 2022 sou Dakar die Olimpiese Jeugspele huisves, die eerste Olimpiese Spele in Afrika. Dit is egter weens die werêldwye Covid-19-pandemie na 2026 uitgestel. Tussen 1979 en 2007 het die Dakar-tydren in Dakar geëindig, nadat dit in Parys begin het. Maar weens sekuriteitsbekommernisse in Mauritanië is die wedren in 2008 gekanselleer en in 2009 na Suid-Amerika verskuif.
Vark (astrologie)
Beskrywing
In Chinese simbologie word Varke beskou as goedhartig, getrou en eerlik, maar ook naïef, liggelowig en traag.
Plagiaat
As 'n ander persoon se werk gebruik word moet dit in aanhalingstekens geplaas word of in jou eie woorde oorgeskryf word. Daarnaas moet die bron vermeld word deur die oorspronklike outeur krediet te gee. Indien teks oorgeskryf word, moet daar gelet word om nie die oorspronklike outeur se woorde te verdraai nie.
Sweetpaktop
Sweetpaktoppe word gewoonlik van katoen of poliëster vervaardig. Hulle is ontwerp om nie beweging te belemmer nie, maar ook hitte effens vas te vang. Meeste sweetpaktoppe is geskik vir matige koel toestande.
Polo
Oorsprong
Ferdausi berig ook van Sjapoer II, 'n 4de eeuse heerser van die Sassaniede-dinastie, wat reeds op sewejarige leeftyd geleer het hoe om polo te speel. Die uitgestrekte Naqsh-i Jahan-plein in die Iranse metropool Isfahan is oorspronklik deur koning Abbas I in die 17de eeu as poloveld aangelê.
Viking 1
Viking 1 is die eerste van twee ruimtetuie (die ander ruimtetuig was Viking 2) wat na Mars gestuur is as deel van NASA se Viking-program. Op 20 Julie 1976 het dit die tweede ruimtetuig geword om 'n sagtelanding op Mars uit te voer en die eerste om 'n sending suksesvol te voltooi. Die eerste ruimtetuig om suksesvol op Mars te land was die Sowjetunie se Mars 3 wat dit op 2 Desember 1971 vermag het, maar ongelukkig na slegs 14,5 sekondes kommunikasie met die aarde gestaak het. Viking I het die aanvanklike rekord daargestel vir die langste sending op die oppervlakte van Mars van 2307 aarddae. Die rekord is verbeter deur Opportunity op 19 Mei 2010.
FIFA Sokker-Wêreldbekertoernooi in 1974
Kwalifiserende spanne
Die volgende 16 spanne het vir die finale toernooi gekwalifiseer:
Groepfase
Die FIFA Sokker-Wêreldbekertoernooi in 1974 is deur 16 nasionale sokkerspanne uitgespeel. Vir die groepfase is die 16 deelnemende spanne in vier groepe van vier spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Twee punte is vir ’n oorwinning toegeken, een vir ’n gelykop en geen punte vir ’n nederlaag: spanne wat met dieselfde aantal punte geëindig het, is volgens aangetekende doele gerangskik.
FIFA se terugwerkende ranglys
In 1986 het FIFA ’n verslag gepubliseer waarin al die deelnemende spanne van elke Sokker-Wêreldbekertoernooi insluitende die destydse FIFA Sokker-Wêreldbekertoernooi in 1986 geranglys is volgens vordering in die toernooi, algehele resultate en kwaliteit van die meedinger. Die ranglys vir die 1974-toernooi is soos gevolg:
Alexandre Willaume
Alexandre Willaume (gebore 20 Desember 1972) is 'n Deense akteur. Hy is bekend vir sy rolle in die rolprent Tomb Raider (2018) en in die televisiereekse Crossing Lines (2013), Home Fires (2015), en Below the Surface (2017).
Japannese slagskip Yamato
Konstruksie
Die klas was ontwerp om beter te wees as enige skip wat die Verenigde State waarskynlik op daardie tyd sou kon bou. Die 46 cm hoofkanonne is bo 40,6 cm verkies, omdat die wydte van die Panamakanaal dit onuitvoerbaar sou maak vir die Amerikaanse Vloot om 'n skip met kanonne van 'n soortgelyke kaliber te bou sonder ernstige ontwerpsbeperkings en onvoldoende defensiewe rangskikkings.
Fanus Rautenbach
Lewe en werk
Fanus Rautenbach is op 23 September 1928 in Lichtenburg gebore as die middelste van sewe kinders, onder wie twee seuns en vyf dogters. Sy ouers was die aartappelboere Nicolaas Frans Rautenbach (Junie 1891 – 29 Augustus 1962) en Susanna Hermina van den Berg (12 Julie 1898 – 8 Julie 1970). Toe Fanus vier jaar oud was, verlaat die gesin die plaas ten tyde van die Groot Depressie en verhuis na Johannesburg, waar hulle eers in armoede in Vrededorp bly en later Westdene toe trek. Hier werk sy pa vir die munisipaliteit, waar hy sypaadjies aanlê, rioolslote grawe en teerpaaie maak. Fanus gaan skool aan die Generaal De la Rey Laerskool in Westdene in Johannesburg en matrikuleer aan die Hoër Seunskool Helpmekaar in Braamfontein. Hierna studeer hy verder aan die Normaalkollege in Pretoria en verwerf ’n Onderwysdiploma. Tydens vakansies werk hy as klerk vir ’n korrespondensiekollege of as kelner op die treine. Sy onderwysloopbaan begin op die plaasskool van Elandslaagte naby Middelburg en daarna die skoolplaas van Laersdrif. Laasgenoemde was ’n onderwys-eksperiment, met die seuns wat die werk op die plaas self doen en tussenin studeer. Fanus keer dan terug na Pretoria om die oorblywende vakke van sy B.A.-graad aan die Universiteit van Pretoria af te skryf en word vervolgens onderwyser aan die Generaal De la Rey Laerskool in Westdene. Hy sluit sy onderwysloopbaan af as Afrikaansonderwyser aan die Ben Viljoen Hoërskool op Groblersdal.
Hy raak in die sestigerjare betrokke by ’n sakeonderneming wat met die vakansiebedryf gemoeid is en bedank selfs by die SAUK om hom hierop toe te spits, maar die onderneming vaar in troebel waters nog voordat hy die SAUK kan verlaat en sy diens by die SAUK word dus nie onderbreek nie. Weens ’n voorval in 1985 word ’n klag van korrupsie in 1986 teen hom ingedien. Die Suid-Afrikaanse Lugdiens (SAL) het op versoek van Leon Schuster twee goudklaskaartjies aan hulle geskenk om komedie in Amerika te gaan ondersoek. Hulle het vooraf toestemming verkry om bydraes te lewer vir Monitor, wat hulle regstreeks uit Amerika uitgesaai het. ’n Standaardbrief van ’n SAL-amptenaar waarin hy bedank word vir radiotyd in ruil vir vliegkaartjies, lei egter tot die aanklag van korrupsie. Vir die duur van die ondersoek word hy geskors. In die regsproses is bevind dat daar geen saak teen Fanus en Leon is nie en dat hulle in alle opsigte eerbaar opgetree het.
Jennifer Jason Leigh
Jennifer Jason Leigh (gebore 5 Februarie 1962) is 'n Amerikaanse aktrise en vervaardiger. Sy is bekend vir haar rolle in die rolprente Single White Female (1992), Dolores Claiborne (1995), The Hateful Eight (2015), en Anomalisa (2015).
Kontrabas
Daar is verskeie eienskappe wat die kontrabas anders maak as die res van die familielede van die strykinstrumente. Die mees prominente verskil, is dat die kontrabas se snare gestem word in vierdes, en nie in vyfdes soos die ander nie. Daar is ook geen vaste patroon en reëls wanneer dit kom by die konstruksie van die instrument nie. Die instrumente verskil dus in voorkoms en grootte van mekaar.
Erica patens
Erica patens is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Groenlandberg naby Elgin voor. Die plant is onlangs herontdek nadat dit vir 200 jaar nie gesien is nie; daar is een populasie van 250 plante. Die plant groei stadig en leef lank, dit word bedreig deur indringerplante soos die Pinus en Hakea-spesies terwyl te veel veldbrande ook 'n bedreiging is.
Katie Leigh
Katie Leigh (gebore 16 Desember 1958) is 'n Amerikaanse aktrise. Sy is bekend vir haar rolle in die televisiereekse Dungeons & Dragons (1983), Muppet Babies (1984), Darkwing Duck (1991), en Viewtiful Joe (2004).
Vincent Beck
Vincent Beck (15 Augustus 1924 – 24 Julie 1984) was 'n Amerikaanse akteur. Hy was bekend vir sy rolle in die rolprente Santa Claus Conquers the Martians (1964), Firepower (1979), ...and justice for all. (1979), en Vigilante (1982).
C.J. Langenhovenprys vir Taalwetenskap
Die C.J. Langenhovenprys vir Taalwetenskap is ’n letterkundige prys wat sedert 1968 driejaarliks deur die Suid-Afrikaanse Akademie vir Wetenskap en Kuns toegeken word vir taalwetenskaplike en/of taalskeppende werk in Afrikaans met inbegripvan leksikografie. Die bedoeling was aanvanklik ’n prys vir hoogs geslaagde taalvondste in die reklamewese, maar dit is onprakties bevind en op voorstel van die Akademieraad is besluit om dit vir taalwetenskap toe te ken. Hierdie prys het die Stalsprys vir Taalwetenskap vervang.
Toorberg
Vertelperspektief
'n Alomteenwoordige verteller, wat van die derdepersoonsverteller gebruik maak, is in die roman aan die woord.
Ruimte
'n Volgende belangrike "karaktertrek" van die Toorberg-ruimte is die waas van misterie wat dit omgewe. Die mis teen die berghange, die geroep van kolganse en die grot met sy Boesman-tekeninge en doodsbeendere, dra alles daartoe by. Dis in só 'n millieu nie vreemd dat "... waarheid en verdagsel, geskiedenis en toekoms en lewe en dood ..." deurmekaar loop nie (p. 10). Die landelike atmosfeer van Toorberg word gekontrasteer met die milleu van verstedeliking en rasse-spanninge.
Verne Troyer
Verne Troyer is 'n Amerikaanse akteur en regisseur. Hy is bekend vir sy rolle in die rolprente Austin Powers: The Spy Who Shagged Me (1999), Bubble Boy (2001), Postal (2007), en The Love Guru (2008).
Waqf
'n Waqf (Arabies: ‏وقف) is 'n onvervreembare religieuse bemaking in Islam, tipies 'n gebou of stuk grond vir Moslem religieuse- of liefdadigheidsdoeleindes. Dit kom baie ooreen met 'n trust in gemene reg.
Pous Johannes XII
Johannes XII was die 130ste pous van die Rooms-Katolieke Kerk.
A.A.J. de Klerk Coetsee
Opleiding
Ds. Coetsee was een van die eerste wat die afskeiding van 1859 meegemaak het en ook een van die eerste Afrikaners wat tot die Gereformeerde Kerk behoort het wat hulle geroepe gevoel het om evangeliedienaar te word toe dit blyk dat die kerk aan die groei was, maar geen predikante uit die buiteland bereid was om na Suid-Afrika te kom nie. Hy het eers onder ds. Beijer se leiding op Reddersburg studeer en voltooi sy voorbereidende studie onder prof. Dirk Postma op Burgersdorp.
Op Reddersburg
duimnael|220px|links|Ná die [[Tweede Vryheidsoorlog is dié gedenkteken op Reddersburg opgerig ter nagedagtenis aan die 17 burgers wat gesneuwel het in die Driejarige Oorlog. Volgens die vanne blyk dit die meeste was Gereformeerdes: Botha, Coetzee (2), Joubert, Kruger, Du Plessis, Van der Linde, Snijman (2), Du Toit, Venter (4), Viljoen, Viviers, Van der Walt.]]
Hendrikus Pasch
Jong lewe
Pasch is uit Katolieke ouers met name Gerardus Bartholomeus Pasch en Anna Martens gebore. Hy is gedoop in die Katolieke kerk van St. Nicolas in Amsterdam. Op 16 Mei 1878 word hy toegelaat tot die "Heilige Communie". Op ongeveer 19-jarige ouderdom emigreer hy, land op 6 Desember 1884 in Kaapstad, en begin as ingenieur werk in die republiek van OVS. Dit moes net ná hierdie tyd gewees het dat hy sterk onder invloed van die Gereformeerde Kerk gekom het en in dié Kerk belydenis van die geloof aflê. Hy gaan direk daarna na die Teologiese Skool Burgersdorp om opgelei te word as predikant, hoewel ds. N.H. van der Walt in sy lewensberig in die Almanak van 1938 skryf hy het hom ná die Driejarige Oorlog op Ladybrand gevestig en daar lidmaat van die Gereformeerde Kerk geword.
Ds. Pieter van Drimmelenmedalje
Bron
Verwerk vanaf akademie.co.za.